sukhrobnurali/uzbek-legal-corpus huggingface dataset:
Qoraqalpogʻiston Respublikasi Moʻynoq tumani hokimligi huzurida “Orol artemiya sanoat” davlat unitar korxonasi faoliyatini tashkil etish toʻgʻrisida
(resolution, 2022-04-05)

Qoraqalpogʻiston Respublikasi Moʻynoq tumanida artemiya sistasini ovlash va qayta ishlash tarmogʻini takomillashtirish hamda yuqori sifatli artemiya sistasi mahsulotlari eksporti hajmini yanada oshirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashining Moʻynoq tumani hokimligi huzurida “Orol artemiya sanoat” davlat unitar korxonasini (keyingi oʻrinlarda — “Orol artemiya sanoat” DUK) tashkil etish toʻgʻrisidagi taklifiga rozilik berilsin. 2. “Orol artemiya sanoat” DUKning asosiy vazifalari etib quyidagilar belgilansin: Orol dengizidagi artemiya sistasi resurslaridan qonunchilik hujjatlarida belgilangan tartibda oqilona foydalanish; artemiya sistasini ovlash va qayta ishlashni kompleks rivojlantirish dasturlarini amalga oshirish, ushbu sohada ilmiy-texnik, texnologik, investitsiya va eksport faoliyatini yuritish; artemiya sistasining tabiiy oʻsish maydonlaridan oqilona foydalangan holda ularni ovlash va qayta ishlash hajmlarini bosqichma-bosqich oshirib borish; artemiya sistasini sanoat asosida chuqur qayta ishlash hamda ulardan yuqori qoʻshilgan qiymatga ega boʻlgan eksportbop mahsulotlar ishlab chiqarish; artemiya sistasini ovlash hamda uni qayta ishlash boʻyicha yangi quvvatlarni tashkil etishda ilgʻor texnologiyalarni joriy etish. 3. Belgilansinki, Qoraqalpogʻiston Respublikasi Vazirlar Kengashi “Orol artemiya sanoat” DUKning muassisi hisoblanadi. 4. Qoraqalpogʻiston Respublikasi Moʻynoq tumani hokimligi huzuridagi “Orol artemiya sanoat” davlat unitar korxonasining tuzilmasi ilovaga muvofiq tasdiqlansin. Qoraqalpogʻiston Respublikasi Vazirlar Kengashi raisiga, zarurat boʻlganda, “Orol artemiya sanoat” DUK tuzilmasiga oʻzgartirish kiritish huquqi berilsin. 5. Qoraqalpogʻiston Respublikasi Vazirlar Kengashi bir oy muddatda “Orol artemiya sanoat” DUKning ustavini tasdiqlasin hamda uning belgilangan tartibda davlat roʻyxatidan oʻtkazilishini, shuningdek zarur maʼmuriy va ishlab chiqarish binolariga joylashtirilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Qoraqalpogʻiston Respublikasi Vazirlar Kengashi raisi Q.R. Sariyev zimmasiga yuklansin. Direktor Direktor oʻrinbosari (1) Buxgalteriya (2) Artemiya �istasini ovlashni rivojlantirish boʻlimi (3) Yuriskonsult (1) Artemiya sistasini qayta ishlash va eksportni rivojlantirish boʻlimi (2) Kadrlar ishlari boʻyicha mutaxassis (1)
Vazirlar Mahkamasining 2005-yil 25-iyuldagi 169-son qarori bilan tasdiqlangan Oʻzbekiston Respublikasi Qurolli Kuchlarining harbiy xizmatchilariga turar joyni ijaraga olganlik (ijarada turganlik) uchun har oylik pul kompensatsiyasi toʻlash tartibi toʻgʻrisidagi nizomga qoʻshimcha kiritish haqida
(resolution, 2020-07-09)

Oʻzbekiston Respublikasi Qurolli Kuchlari harbiy xizmatchilarining ijtimoiy taʼminotini yanada mustahkamlash maqsadida Vazirlar Mahkamasi qaror qiladi: 1. Vazirlar Mahkamasining 2005-yil 25-iyuldagi 169-son qarori bilan tasdiqlangan Oʻzbekiston Respublikasi Qurolli Kuchlarining harbiy xizmatchilariga turar joyni ijaraga olganlik (ijarada turganlik) uchun har oylik pul kompensatsiyasi toʻlash tartibi toʻgʻrisidagi nizomning 1-bandi quyidagi mazmundagi yettinchi xatboshi bilan toʻldirilsin: “Toshkent shahri, Nukus shahri va viloyat markazlari maʼmuriy chegaralariga bevosita yaqin joylashgan, bir garnizon hududiga kiruvchi tuman ahamiyatiga ega aholi yashash punktlaridagi harbiy qism va muassasalar harbiy xizmatchilariga, ushbu shaharlar (poytaxt va viloyat markazlari) yaqinida turar joyni ijaraga olganligi (ijarada turganligi) uchun pul kompensatsiyasi, haqiqatdagi sarf-xarajatlar doirasida (kommunal xizmatlar haqi bundan mustasno), harbiy xizmatchi haqiqatda yashayotgan hududiy birlik uchun belgilangan miqdorlarda toʻlanadi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — Oʻzbekiston Respublikasi iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin.
Oʻzbekiston Respublikasi hududidagi xizmat safarlari toʻgʻrisidagi yoʻriqnomaning 1-ilovasiga qoʻshimcha kiritish haqida
(resolution, 2022-09-16)

Oʻzbekiston Respublikasi Prezidentining 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi va 2019-yil 20-noyabrdagi PQ-4525-son “Mamlakatda biznes muhitini yanada yaxshilash va tadbirkorlikni qoʻllab-quvvatlash tizimini takomillashtirish chora-tadbirlari toʻgʻrisida”gi qarorlariga muvofiq Oʻzbekiston Respublikasi Moliya vazirligi hamda Bandlik va mehnat munosabatlari vazirligi qaror qiladi: 1. Oʻzbekiston Respublikasi Moliya vazirligi hamda Mehnat va aholini ijtimoiy muhofaza qilish vazirligining 2003-yil 24-iyuldagi 83, 7/12-son qarori (roʻyxat raqami 1268, 2003-yil 29-avgust) (Oʻzbekiston Respublikasi vazirliklari, davlat qoʻmitalari va idorlarining meʼyoriy hujjatlari axborotnomasi, 2003-y., 11-son) bilan tasdiqlangan Oʻzbekiston Respublikasi hududidagi xizmat safarlari toʻgʻrisidagi yoʻriqnomaning 1-ilovasi izohi quyidagi mazmundagi xatboshi bilan toʻldirilsin: “Tadbirkorlik subyektlari uchun muhr bilan tasdiqlash talab etilmaydi.”. 2. Mazkur qaror Oʻzbekiston kasaba uyushmalari Federatsiyasi Kengashi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazishni tashkil etish va amalga oshirish tartibi toʻgʻrisidagi nizomga oʻzgartirishlar kiritish haqida
(resolution, 2020-07-08)

Oʻzbekiston Respublikasi Prezidentining 2018-yil 25-dekabrdagi PQ-4076-son “Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazish toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Mudofaa vazirligi, Milliy gvardiyasi, Favqulodda vaziyatlar vazirligi, Davlat xavfsizlik xizmati, Ichki ishlar vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Mudofaa vazirligi, Milliy gvardiyasi, Favqulodda vaziyatlar vazirligi, Davlat xavfsizlik xizmati, Ichki ishlar vazirligi hamda Sogʻliqni saqlash vazirligining 2019-yil 14-martdagi 11, 8, 5, 6, 23 qq, 37-son qarori (roʻyxat raqami 3147, 2019-yil 3-aprel) (Qonun hujjatlari maʼlumotlari milliy bazasi, 04.04.2019-y., 10/19/3147/2889-son) bilan tasdiqlangan Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazishni tashkil etish va amalga oshirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1.26-band quyidagi tahrirda bayon etilsin: “26. MIB va MIBB huzuridagi tibbiy komissiyalarning tuzilish tartibi, komissiya aʼzolari tarkibi Oʻzbekiston Respublikasi Prezidentining 2020-yil 6-martdagi PQ-4630-son qarori bilan tasdiqlangan Fuqarolarni muddatli harbiy va muqobil xizmatlarga chaqirish, safarbarlik chaqiruvi rezervidagi xizmatga olish boʻyicha komissiyalar faoliyatini tashkil etish tartibi toʻgʻrisida nizom asosida belgilanadi.”. 2. 3-ilovaning 9-bandi birinchi xatboshisidagi “ruhiy kasalliklar mavjudligi” degan soʻzlar “ruhiy holatining buzilganligi” degan soʻzlar bilan almashtirilsin. 3. 5-ilova mazkur oʻzgartirishlarning ilovasiga muvofiq tahrirda bayon etilsin.
Qoraqalpogʻiston Respublikasida chorvachilik tarmoqlarini jadal rivojlantirish boʻyicha qoʻshimcha chora-tadbirlar toʻgʻrisida
(resolution, 2023-11-11)

Qoraqalpogʻiston Respublikasida chorvachilik tarmogʻini jadal rivojlantirish, yaylov va pichanzorlardan samarali foydalanish hisobiga aholining chorvachilik mahsulotlariga boʻlgan ehtiyojini taʼminlash darajasini yaxshilash hamda daromadini oshirish maqsadida: 1. Quyidagilar: Qoraqalpogʻiston Respublikasida umumiy qiymati 490 mlrd soʻmlik 236 ta chorvachilik sohasidagi loyihalar shakllantirilganligi, bugungi kunda 119,6 mlrd soʻmlik 94 ta loyihalar amalga oshirilganligi hamda Qoʻngʻirot, Boʻzatov, Moʻynoq va Taxtakoʻpir tumanlarida 5,5 ming bosh qoramolga moʻljallangan oilaviy chorvachilik kooperatsiyalari tashkil qilish boʻyicha ishlar boshlanganligi; Nukus shahrida chorvachilik sohasidagi 20 ga yaqin yetakchi xorijiy kompaniya vakillari ishtirokida “Xalqaro agrosanoat yarmarkasi” oʻtkazilganligi maʼlumot uchun qabul qilinsin. 3. Qoraqalpogʻiston Respublikasi Vazirlar Kengashi Raisi Qoraqalpogʻiston Respublikasida chorvachilikni jadal rivojlantirish boʻyicha komissiya tavsiyasiga asosan chorvachilik uchun ajratilgan yerlardan samarali va maqsadli foydalanilishi boʻyicha shaxsan javobgar hisoblanadi. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Oʻ.I. Barnoyev zimmasiga yuklansin.
Tijorat banklarida korporativ boshqaruv toʻgʻrisidagi nizomni, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2020-06-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi. 1. Oʻzbekiston Respublikasi Markaziy banki boshqaruvi tomonidan 2000-yil 24-iyunda 472-son bilan tasdiqlangan Tijorat banklarida korporativ boshqaruv toʻgʻrisidagi nizom (roʻyxat raqami 943, 2000-yil 5-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 13-son). 2. Oʻzbekiston Respublikasi Markaziy banki boshqaruvining 2008-yil 27-dekabrdagi 30/3-son “Tijorat banklarida korporativ boshqaruv toʻgʻrisidagi nizomga oʻzgartirishlar kiritish haqida”gi qarori (roʻyxat raqami 943-1, 2009-yil 28-yanvar) (Oʻzbekiston Respublikasi qonun hujjatlari toʻplami, 2009-y., 5-son, 50-modda). 3. Oʻzbekiston Respublikasi Markaziy banki boshqaruvining 2011-yil 9-apreldagi 10/4-son “Tijorat banklarida korporativ boshqaruv toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 943-2, 2011-yil 27-aprel) (Oʻzbekiston Respublikasi qonun hujjatlari toʻplami, 2011-y., 17-son, 174-modda). 4. Oʻzbekiston Respublikasi Markaziy banki boshqaruvining 2012-yil 14-apreldagi 11/1-son “Tijorat banklarida korporativ boshqaruv toʻgʻrisidagi nizomga qoʻshimchalar kiritish haqida”gi qarori (roʻyxat raqami 943-3, 2012-yil 20-aprel) (Oʻzbekiston Respublikasi qonun hujjatlari toʻplami, 2012-y., 17-son, 196-modda). 5. Oʻzbekiston Respublikasi Markaziy banki boshqaruvining 2015-yil 22-iyuldagi 19/10-son “Tijorat banklarida korporativ boshqaruv toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 943-4, 2015-yil 13-avgust) (Oʻzbekiston Respublikasi qonun hujjatlari toʻplami, 2015-y., 32-son, 438-modda). 6. Oʻzbekiston Respublikasi Markaziy banki boshqaruvining 2019-yil 16-fevraldagi 3/12-son “Tijorat banklarida korporativ boshqaruv toʻgʻrisidagi nizomga oʻzgartirishlar kiritish haqida”gi qarori (roʻyxat raqami 943-5, 2019-yil 26-fevral) (Qonun hujjatlari maʼlumotlari milliy bazasi, 26.02.2019-y., 10/19/943-5/2670-son).
Tabiatni muhofaza qilish davlat muassasasi shaklidagi Kitob geologiya milliy tabiat bogʻini tashkil etish toʻgʻrisida
(resolution, 2024-04-27)

Oʻzbekiston Respublikasi Davlat geologiya va mineral resurslar qoʻmitasining Kitob davlat geologiya qoʻriqxonasi davlat muassasasi hududidagi asrlar davomida shakllangan noyob tabiat yodgorliklari hamda devon davriga mansub xalqaro eʼtirof etilgan “Zinzilban” kesmasining geologiya fanida tutgan oʻrni va mavqeyini yanada mustahkamlash, shuningdek, hududning geoturizm va iqtisodiy salohiyatini yanada oshirish maqsadida: 1. Oʻzbekiston Respublikasi Davlat geologiya va mineral resurslar qoʻmitasi, Ekologiya va atrof muhitni muhofaza qilish davlat qoʻmitasi, Turizmni rivojlantirish davlat qoʻmitasining Qashqadaryo viloyati Kitob tumanidagi Kitob davlat geologik qoʻriqxonasi davlat muassasasi negizida tabiatni muhofaza qilish davlat muassasasi shaklidagi Kitob geologiya milliy tabiat bogʻini tashkil etish toʻgʻrisidagi taklifi maʼqullansin. 2. Oʻzbekiston Respublikasi Vazirlar Mahkamasi ikki hafta muddatda Oʻzbekiston Respublikasi Davlat geologiya va mineral resurslar qoʻmitasi tasarrufidagi Kitob davlat geologiya qoʻriqxonasi davlat muassasasi negizida tabiatni muhofaza qilish davlat muassasasi shaklidagi Kitob geologiya milliy tabiat bogʻini tashkil etish boʻyicha Hukumat qarorini qabul qilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
“Oʻzbekiston Respublikasi bojxona chegarasidan elektr uzatish tarmoqlari orqali oʻtkazilayotgan elektr energiyasini bojxona nazorati va bojxona rasmiylashtiruvidan oʻtkazish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2020-06-30)

Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoniga muvofiq Oʻzbekiston Respublikasi Davlat bojxona qoʻmitasi va Energetika vazirligi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Davlat bojxona qoʻmitasi va “Oʻzbekenergo” davlat aksionerlik kompaniyasining 2004-yil 15-noyabrdagi 01-02/12-21, ESh-01-21/247-son “Oʻzbekiston Respublikasi bojxona hududi elektr uzatish tarmoqlari orqali olib oʻtiladigan elektr energiyasining bojxona nazorati va rasmiylashtiruvidan oʻtkazish tartibi toʻgʻrisidagi nizomni tasdiqlash haqida”gi qarori (roʻyxat raqami 1433, 2004-yil 17-dekabr) (Oʻzbekiston Respublikasi qonun hujjatlar toʻplami, 2004-y., 50-son, 509-modda). 2. Oʻzbekiston Respublikasi Davlat bojxona qoʻmitasi va “Oʻzbekenergo” davlat aksionerlik kompaniyasining 2013-yil 10-maydagi 01-02/12-1, IB-01-21/948-son “Oʻzbekiston Respublikasi bojxona chegarasidan elektr uzatish tarmoqlari orqali oʻtkazilayotgan elektr energiyani bojxona nazorati va bojxona rasmiylashtiruvidan oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 1433-1, 2013-yil 30-may) (Oʻzbekiston Respublikasi qonun hujjatlar toʻplami, 2013-y., 22-son, 297-modda). 3. Oʻzbekiston Respublikasi Davlat bojxona qoʻmitasi va “Oʻzbekenergo” AJning 2016-yil 27-maydagi 01-02/12-36, IB-01-21/794-son “Oʻzbekiston Respublikasi bojxona chegarasidan elektr uzatish tarmoqlari orqali oʻtkazilayotgan elektr energiyani bojxona nazorati va bojxona rasmiylashtiruvidan oʻtkazish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1433-2, 2016-yil 13-iyun) (Oʻzbekiston Respublikasi qonun hujjatlari toʻplami, 2016-y., 24-son, 296-modda).
Eng koʻp qulaylik rejimi hamda erkin savdo rejimini yaratgan holda savdo-iqtisodiy hamkorlik sohasidagi bitimlar imzolangan davlatlar roʻyxatlarini tasdiqlash toʻgʻrisida
(resolution, 2020-06-30)

Oʻzbekiston Respublikasining Bojxona kodeksiga muvofiq, Oʻzbekiston Respublikasi Investitsiyalar va tashqi savdo vazirligi, Tashqi ishlar vazirligi va Davlat bojxona qoʻmitasi qaror qiladi: 1. Quyidagilar: Eng koʻp qulaylik rejimini yaratgan holda savdo-iqtisodiy hamkorlik sohasidagi bitimlar imzolangan davlatlar roʻyxati 1-ilovaga muvofiq; Erkin savdo rejimini yaratgan holda savdo-iqtisodiy hamkorlik sohasidagi bitimlar imzolangan davlatlar roʻyxati 2-ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Avstriya Respublikasi 2. Afgʻoniston Islom Respublikasi 3. Bangladesh Xalq Respublikasi 4. Belgiya Qirolligi 5. Bolgariya Respublikasi 6. Braziliya Federativ Respublikasi 7. Buyuk Britaniya va Shimoliy Irlandiya Birlashgan Qirolligi 8. Vengriya 9. Vyetnam Sotsialistik Respublikasi 10. Germaniya Federativ Respublikasi 11. Gretsiya Respublikasi 12. Daniya Qirolligi 13. Misr Arab Respublikasi 14. Isroil Davlati 15. Hindiston Respublikasi 16. Indoneziya Respublikasi 17. Irlandiya 18. Ispaniya Qirolligi 19. Italiya Respublikasi 20. Iordaniya Hoshimiylik Qirolligi 21. Kipr Respublikasi 22. Koreya Respublikasi 23. Xitoy Xalq Respublikasi 24. Latviya Respublikasi 25. Litva Respublikasi 26. Malta Respublikasi 27. Lyuksemburg Buyuk Gersogligi 28. Niderlandiya Qirolligi 29. Portugaliya Respublikasi 30. Pokiston Islom Respublikasi 31. Polsha Respublikasi 32. Sloveniya Respublikasi 33. Ruminiya 34. Slovakiya Respublikasi 35. Singapur Respublikasi* 36. Amerika Qoʻshma Shtatlari 37. Turkiya Respublikasi 38. Finlyandiya Respublikasi 39. Fransiya Respublikasi 40. Xorvatiya Respublikasi 41. Chexiya Respublikasi 42. Shvetsiya Qirolligi 43. Shveysariya Konfederatsiyasi 44. Estoniya Respublikasi 45. Yaponiya 46. Saudiya Arabistoni Qirolligi 47. Malayziya 1. Belarus Respublikasi 2. Gruziya Respublikasi 3. Qozogʻiston Respublikasi 4. Qirgʻiziston Respublikasi 5. Moldova Respublikasi 6. Rossiya Federatsiyasi 7. Turkmaniston* 8. Ukraina 9. Tojikiston Respublikasi 10. Ozarbayjon Respublikasi
Erkin savdo tartibini nazarda tutuvchi bitimlar imzolangan erkin savdo zonasini tashkil etish toʻgʻrisidagi bitim ishtirokchilari boʻlgan davlatlar roʻyxatini oʻz kuchini yoʻqotgan deb topish toʻgʻrisida
(resolution, 2020-06-30)

Oʻzbekiston Respublikasining Prezidentining 2018-yil 8-fevraldagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoniga muvofiq Oʻzbekiston Respublikasi Investitsiyalar va tashqi savdo vazirligi, Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtosidiy aloqalar vazirligi tomonidan 1998-yil 1-aprelda, Moliya vazirligi tomonidan 1998-yil 2-aprelda 23-son va Davlat bojxona qoʻmitasi tomonidan 1998-yil 3-aprelda 02/19-2-son bilan tasdiqlangan Erkin savdo tartibini nazarda tutuvchi bitimlar imzolangan erkin savdo zonasini tashkil etish toʻgʻrisidagi bitim ishtirokchilari boʻlgan davlatlar roʻyxati (roʻyxat raqami 429, 1998-yil 8-aprel) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Tashqi ishlar vazirligi va Markaziy banki bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Kamoliddin Behzod nomidagi Milliy rassomlik va dizayn institutiga kirish kasbiy (ijodiy) imtihon natijalarini baholash mezonlarini tasdiqlash toʻgʻrisida
(order, 2021-07-29)

Oʻzbekiston Respublikasi Vazirlar Mahkamasining 2017-yil 20-iyundagi 393-son “Oliy taʼlim muassasalariga oʻqishga qabul qilish, talabalar oʻqishini koʻchirish, qayta tiklash va oʻqishdan chetlashtirish tartibi toʻgʻrisidagi nizomlarni tasdiqlash haqida”gi hamda 2018-yil 27-iyuldagi 588-son “Alohida iqtidor talab etiladigan bakalavriat taʼlim yoʻnalishlariga kirish test sinovlarisiz, kasbiy (ijodiy) imtihonlar orqali qabul qilish tartibi toʻgʻrisidagi nizomni tasdiqlash haqida”gi qarorlariga muvofiq buyuraman: 1. Kamoliddin Behzod nomidagi Milliy rassomlik va dizayn institutiga kirish kasbiy (ijodiy) imtihon natijalarini baholash mezonlari ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi.
Qishloq xoʻjaligi mashinasozligi sohasini boshqarish tizimini yanada takomillashtirishga oid chora-tadbirlar toʻgʻrisida
(resolution, 2024-04-27)

Qishloq xoʻjaligi mashinasozligi korxonalarini boshqarish tizimini yanada maqbullashtirish va takomillashtirish maqsadida: 1. Oʻzbekiston Respublikasi Davlat aktivlarini boshqarish agentligining “Oʻzagrotexsanoatxolding” aksiyadorlik jamiyatini tugatish toʻgʻrisidagi taklifiga rozilik berilsin. 3. Belgilansinki, “Oʻzagrotexsanoatxolding” AJ korxonalari uchun imtiyozlar va preferensiyalar (qoʻshilgan qiymat soligʻi boʻyicha imtiyozlar bundan mustasno) berish boʻyicha ilgari qabul qilingan qonun hujjatlari oʻz kuchini Oʻzbekiston Respublikasi Prezidenti va Hukumatining tegishli hujjatlari bilan belgilangan muddat tugagunga qadar saqlab qoladi. 4. Oʻzbekiston Respublikasi Davlat aktivlarini boshqarish agentligi manfaatdor idoralar bilan birgalikda bir oy muddatda qonun hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Umumiy oʻrta taʼlim muassasalarining pedagogik mutaxassisliklari boʻyicha namunaviy yillik ish rejasini shakllantirish tartibi toʻgʻrisidagi yoʻriqnomaga qoʻshimcha va oʻzgartirishlar kiritish haqida
(resolution, 2020-06-29)

Oʻzbekiston Respublikasi Prezidentining 2020-yil 2-martdagi PF-5953-son “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Ilm, maʼrifat va raqamli iqtisodiyotni rivojlantirish yili”da amalga oshirishga oid davlat dasturi toʻgʻrisida”gi Farmoniga muvofiq Oʻzbekiston Respublikasi Xalq taʼlimi vazirligi hamda Bandlik va mehnat munosabatlari vazirligi qaror qiladi: 1. Oʻzbekiston Respublikasi Xalq taʼlimi vazirligi hamda Bandlik va mehnat munosabatlari vazirligining 2018-yil 27-iyuldagi 9-mh va 19-q/q-son qarori (roʻyxat raqami 3058, 2018-yil 20-avgust) (Qonun hujjatlari maʼlumotlari milliy bazasi, 20.08.2018-y., 10/18/3058/1784-son) bilan tasdiqlangan Umumiy oʻrta taʼlim muassasalarining pedagogik mutaxassisliklari boʻyicha namunaviy yillik ish rejasini shakllantirish tartibi toʻgʻrisidagi yoʻriqnomaga ilovaga muvofiq qoʻshimcha va oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 15-bandda: uchinchi xatboshi “sinf jurnali” degan soʻzlardan keyin “(bosma yoki elektron)” degan soʻzlar bilan toʻldirilsin; toʻrtinchi va beshinchi xatboshilar chiqarib tashlansin. 2. 16 va 17-bandlar oʻz kuchini yoʻqotgan deb topilsin.
Mikrokredit tashkilotlari faoliyatini litsenziyalash tartibi toʻgʻrisidagi nizomga oʻzgartirishlar kiritish haqida
(resolution, 2022-09-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Mikrokredit tashkilotlari toʻgʻrisida”gi, “Faoliyatning ayrim turlarini litsenziyalash toʻgʻrisida”gi va “Davlat boji toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2010-yil 23-yanvardagi 3/5-son qarori (roʻyxat raqami 2093, 2010-yil 13-aprel) (Oʻzbekiston Respublikasi qonun hujjatlari toʻplami, 2010-y., 14-15-son, 116-modda) bilan tasdiqlangan Mikrokredit tashkilotlari faoliyatini litsenziyalash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 7-banddagi “olib tashlanmagan sudlanganlikka ega boʻlgan” degan soʻzlar “sudlanganlik holati tugallanmagan yoki sudlanganligi olib tashlanmagan” degan soʻzlar bilan almashtirilsin. 2. 9-band quyidagi tahrirda bayon etilsin: “9. Mikrokredit tashkilotiga litsenziya berilganligi uchun Oʻzbekiston Respublikasining “Davlat boji toʻgʻrisida”gi Qonunida belgilangan miqdorda davlat boji undiriladi.” 3. 10-banddagi “va davlat bojining stavkalari” degan soʻzlar “miqdori” degan soʻz bilan almashtirilsin.
Oʻzbekiston Respublikasining Boʻgʻuvchi, zaharli yoki boshqa shu kabi gazlar va bakteriologik vositalarning urushda qoʻllanilishini taqiqlash toʻgʻrisidagi Protokolga (Jeneva, 1925-yil 17-iyun) qoʻshilishi haqida
(law, 2020-06-26)

Boʻgʻuvchi, zaharli yoki boshqa shu kabi gazlar va bakteriologik vositalarning urushda qoʻllanilishini taqiqlash toʻgʻrisidagi Protokolga (Jeneva, 1925-yil 17-iyun) qoʻshilinsin.